/* KOM/2010/0788 v konečnom znení - COD 2009/0060 */ OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce (pôvodný návrh Komisie týkajúci sa zmeny daní, KOM(2009) 194)





[pic] | EURÓPSKA KOMISIA | Brusel, 13.12.2010 KOM(2010) 788 v konečnom znení 2009/0060/A (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce (pôvodný návrh Komisie týkajúci sa zmeny daní, KOM(2009) 194) 2009/0060/A (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 1905/2006, ktorým sa ustanovuje nástroj financovania rozvojovej spolupráce (pôvodný návrh Komisie týkajúci sa zmeny daní, KOM(2009) 194) 1. KONTEXT Dátum predloženia návrhu Európskemu parlamentu a Rade (dokument KOM(2009) 194 v konečnom znení – (2009)/0060A COD): | predloženie: 21. apríla 2009 korigendum: 30. novembra 2009), zmenené a doplnené: 1. decembra 2009 (nadobudnutie platnosti Lisabonskej zmluvy) | Dátum predloženia stanoviska Európskeho parlamentu, prvé čítanie: | 21. októbra 2010. | Dátum predloženia zmeneného a doplneného návrhu: | […]. | Dátum prijatia pozície Rady: | 10. decembra 2010. | 2. CIEľ NÁVRHU KOMISIE Medzi rôznymi finančnými nástrojmi, ktoré má EÚ k dispozícii pre vonkajšiu spoluprácu, existuje určitá nejednotnosť, pokiaľ ide o výnimky zo zásady neoprávnenosti financovania nákladov zo strany EÚ súvisiacich s daňami, clami a ďalšími poplatkami, ktoré ukladajú tretie krajiny. Finančný nástroj pre rozvojovú spoluprácu neposkytuje pružnosť, pokiaľ ide o neoprávnenosť financovania týchto nákladov. V rámci iných nástrojov sa uvádza, že pomoc EÚ sa „v zásade“ nemôže využiť na financovanie týchto nákladov: Príslušnému povoľujúcemu úradníkovi však dávajú voľnosť, aby v náležitých jednotlivých prípadoch rozhodol, že sú oprávnené, v záujme riadneho finančného hospodárenia a riadnej implementácie programov a projektov. Návrh preto do textu jednoducho pridáva slovné spojenie „v zásade“. 3. PRIPOMIENKY K POZÍCII RADY 3.1. Všeobecné pripomienky k pozícii Rady Komisia môže podporiť pozíciu Rady, ktorá je v súlade s jej pôvodným návrhom a so stanoviskom Európskeho parlamentu v prvom čítaní. Výnimkou sú iba špecifické otázky uvedené v ďalšom texte. 3.2. Hlavné črty pozície Rady Pozícia Rady sa vyznačuje týmito kľúčovými prvkami: - Dane a poplatky : k neoprávnenosti daní, ciel a iných poplatkov sa pridáva slovné spojenie „ v zásade “, čím sa naznačuje možnosť výnimiek. Výnimky sú interne regulované v pokynoch pre povoľujúcich úradníkov. - Rozdelenie do dvoch samostatných aktov : do aktu pre finančný nástroj pre rozvojovú spoluprácu a do aktu pre európsky nástroj pre demokraciu a ľudské práva. Komisia pôvodne navrhla jeden akt, ktorým by sa uskutočnila rovnaká zmena a doplnenie oboch nástrojov. Rovnaká zmena finančného nástroja pre rozvojovú spoluprácu (pridaním slovného spojenia „v zásade“) je teraz začlenená do pozície Rady k dokumentu KOM(2010) 102 v konečnom znení – 2010/0059 COD (ktorým sa mení a dopĺňa finančný nástroj pre rozvojovú spoluprácu na účely zahrnutia sprievodných opatrení týkajúcich sa banánov). 3.3. Špecifické otázky (zmeny a doplnenia Parlamentu neprijateľné pre Radu): Delegované akty (článok 290 Zmluvy o fungovaní EÚ): Parlament sa svojimi zmenami a doplneniami v prvom čítaní snažil uplatniť tento postup na prijímanie viacročných strategických dokumentov Komisie. Napriek dlhým a intenzívnym rokovaniam (najmä trialógom vedeným v dňoch 2. februára, 23. marca a 20. októbra) v tejto otázke nebolo možné dosiahnuť zhodu. Rada tieto zmeny a doplnenia do svojich pozícií v prvom čítaní neprijala. Komisia je pripravená pokračovať v úsilí o zosúladenie pozícií jednotlivých inštitúcií a nájsť spôsoby, ako vyriešiť konkrétne obavy, ktoré Parlament vyjadril v uvedených zmenách a doplneniach, a najmä zaistiť, že Parlament bude môcť zodpovedajúcim spôsobom dohliadať na formulovanie stratégií vonkajšej spolupráce a na riadnu implementáciu vonkajších finančných nástrojov. Národné parlamenty . Parlament takisto prijal zmeny a doplnenia, ktorými sa zavádzajú odkazy na vnútroštátne parlamenty, s čím Rada nesúhlasila. Komisia sa domnieva, že hlavný predmet zmien a doplnení Parlamentu, t.j. zabezpečenie toho, aby sa vnútroštátne parlamenty mohli zapojiť do kontroly a hodnotenia implementácie nástroja, už upravujú existujúce ustanovenia o vnútroštátnych parlamentoch, najmä protokoly k Zmluve o fungovaní Európskej únie. 4. ZÁVER Komisia môže podporiť pozíciu Rady v prvom čítaní. [pic][pic][pic]